  Майя Бывальцева «Мисс студенчества Финно-Угрии - 2019» VIII калыккуспо вожвылъяськонэ Удмурт кун университетлэсь Юлия Сунцова пыриськоз. Со сярысь ивортодэтъя «Удмуртия» агентстволы УдГУ-ысь дышетсконэн герӟаськымтэ ужез радъянъя но визьнодан ужъя ёзэтысь мерлыко дышетӥсь Амир Касимов вераз. Удмурт кылосбуръя, финно-угроведениея но журналистикая институтын 3-тӥ курсын дышетскись Юлия Сунцова мыноз Амир Касимов, УдГУ-ысь дышетсконэн герӟаськымтэ ужез радъянъя но визьнодан ужъя ёзэтысь мерлыко дышетӥсьСолэн кылъёсызъя, али кенешо на, творчествоя кыӵе номер возьматоз Юлия Сунцова. Со вашкала сям-йылолъя удмурт кылын туала возьматон луоз, дыр, шуиз со. Тодэ вайытом, вожвылъяськонэ пыриськисез быръён Удмурт кун университетын 9-тӥ оштолэзе ортчиз. Амир Касимовлэн верамезъя, вазиськисьёс куинь адями вал. «Мисс студенчества Финно-Угрии - 2019» вожвылъяськон 21-24 куартолэзе Ханты-Мансийскын ортчоз. Тодэ вайытом, кылем арын конкурсын Удмурт кун университетысь Евгения Аркова вормиз.    Тегъёс: Лулчеберет УдГУ Ижкар студентъёс Удмуртия удмуртъёс финн-угоркалыкъёс  